**

 **REPUBLIKA HRVATSKA**

**SPLITSKO-DALMATINSKA ŽUPANIJA**

 **OPĆINA PODSTRANA**

 **OPĆINA PODSTRANA**

 **Općinsko vijeće**

**PREDMET:** Prijedlog Odluke o pokretanju postupka rješavanja imovinskopravnih odnosa u svrhu izgradnje infrastrukturne građevine – Izgradnja Ulice kneza Mislava

**PRAVNI TEMELJ:** Zakon o lokalnoj i područnoj samoupravi, Zakon o vlasništvu i drugim stvarnim pravima, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za prostorno uređenje, komunalne poslove i zaštitu okoliša

**PREDMET: Obrazloženje Prijedloga Odluke o pokretanju postupka rješavanja imovinskopravnih odnosa u svrhu izgradnje infrastrukturne građevine - Izgradnja Ulice kneza Mislava**

Općina Podstrana planira pristupiti izgradnji infrastrukturne građevine - Izgradnja Ulice kneza Mislava, u svrhu rasterećenja postojećeg stanja i omogućivanja novog ulaza u postojeću nerazvrstanu cestu Ulica kneza Mislava, sukladno prostorno planskoj dokumentaciji.

Tehničko rješenje prometnice je usuglašeno s suvlasnicima zemljišta u predmetnom zahvatu, te je realizacija istog provediva temeljem Prostornog plana uređenja Općine Podstrana. Izgradnja predmetne prometnice je od velike važnosti za Podstranu, obzirom da prometno povezuje veliki dio naselja Podstrana – Sveti Martin koje je većim dijelom izgrađeno a u prostorno planskom odnosno urbanističkom smislu se tretira kao uređeno.

U svrhu otkupa zemljišta izrađene su skice izmjera od ovlaštenog inženjera geodezije Josip Šiško, mag.ing.geod.et.geoinf. od lipnja 2024. godine broj od 2024-014-01 do 2024-014-08, kojim su označene čst.zem. i njihove površine koje ulaze u predmetni zahvat, a sukladno idejnom rješenju.

Slijedom gore citiranih skice izmjere u obuhvat predmetnog zahvata ulaze sljedeće čst.zem. u privatnom vlasništvu:

- dio čst.zem. 4383/4 k.o. Donja Podstrana u površini od 13 m2,

- dio čst.zem. 3283/3 k.o. Donja Podstrana u površini od 1 m2,

- dio čst.zem. 4382 k.o. Donja Podstrana u površini od 60 m2,

- dio čst.zem. 4380 k.o. Donja Podstrana u površini od 379 m2,

- dio čst.zem. 4379 k.o. Donja Podstrana u površini od 216 m2,

- dio čst.zem. 4388 k.o. Donja Podstrana u površini od 1 m2,

- dio čst.zem. 4384/1 k.o. Donja Podstrana u površini od 29 m2

- čst.zem. 4381 k.o. Donja Podstrana površine 8 m2, za cijelo.

U svrhu rješavanja imovinskopravnih odnosa s vlasnicima čst.zem. u privatnom vlasništvu koje ulaze u planirani zahvat, Općina Podstrana naručila je procjembene elaborate od strane ovlaštenog sudskog vještaka Ivana Mijanovića, dipl.ing.građ., kojima su utvrđene tržišne vrijednosti zemljišta s građevinskim poboljšicama u ukupnom iznosu od 225.682,36 eura odnosno:

* procijenjena vrijednost zemljišta po m2 iznosi 321,83 eura za sve čst.zem., osim čst.zem. 4382 koja je procijenjena u iznosu od 193,10 eura po m2
* ukupno procijenjena vrijednost zemljišta iznosi 219.810,01 eura,
* ukupna procijenjena vrijednost građevinskih poboljšica iznosi 5.872,35 eura

Članak 48. stavak 3. Zakona o lokalnoj i područnoj samoupravi („Narodne novine“ broj 33/2001, 60/2001, 129/2005, 36/2009, 36/2009, 109/2007, 125/2008, 150/2011, 144/2012, 123/2017, 98/2019, 144/2020) propisano je da predstavničko tijelo odlučuje o stjecanju i otuđivanju nekretnina i pokretnina te drugom raspolaganju imovinom većom od vrijednosti utvrđenih stavkom 2. istog članka, koji između ostalog propisuje da općinski načelnik može odlučivati o raspolaganju imovinom najviše do 132.722,81 euro (1.000.000,00 kuna).

Slijedom navedenog predlaže se donijeti sljedeći akt:

Na temelju članka 35. Zakona o vlasništvu i drugim stvarnim pravima ("Narodne novine", broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14), članaka 48. stavak 3. Zakona o lokalnoj i područnoj samoupravi („Narodne novine“ broj 33/2001, 60/2001, 129/2005, 36/2009, 36/2009, 109/2007, 125/2008, 150/2011, 144/2012, 123/2017, 98/2019, 144/2020) i članka 30. Statuta Općine Podstrana („Službeni glasnik Općine Podstrana“ broj 7/21, 21/21, 4/23) Općinsko vijeće Općine Podstrana na 30. sjednici održanoj dana 04. srpnja 2024. godine donosi sljedeću

## **ODLUKU**

o pokretanju postupka rješavanja imovinskopravnih odnosa radi izgradnji infrastrukturne građevine - Izgradnja Ulice kneza Mislava

**Članak 1.**

Odobrava se pokretanje postupka rješavanja pitanja stjecanja prava vlasništva na čst.zem. 4383/4, 4383/3, 4382, 4380, 4379, 4388, 4384/1 i 4381 sve k.o. Donja Podstrana sa vlasnicima odnosno suvlasnicima predmetnih čst.zem., a u svrhu izgradnje infrastrukturne građevine - Izgradnja Ulice kneza Mislava prema procjembenim elaboratima tržišne vrijednosti nekretnina izrađenih od stalnog sudskog vještaka za graditeljstvo Ivan Mijanović, od 26. lipnja 2024. godine, broj elaborata 168/2024-01, 168/2024-02, 168/2024-03, 168/2024-04, 168/2024-05, 168/2024-7, 168/2024-08, 168/2024-9 i skicama izmjera izrađenih od ovlaštenog inženjera geodezije Josip Šiško, mag.ing.geod.et.geoinf., Geowings d.o.o., od lipnja 2024, broj 2024-014-1, 2024-014-2, 2024-014-3, 2024-014-4, 2024-014-5, 2024-014-6, 2024-014-7, 2024-014-8.

**Članak 2.**

Utvrđuje se ukupna tržišna vrijednost čst.zem. iz članka 1. ove Odluke s uključenim poboljšicama u iznosu od 225.682,36 eura.

**Članak 3.**

Ovlašćuje se načelnik da pokrene postupak rješavanja pitanja stjecanja prava vlasništva za čst.zem. iz članka 1. ove Odluke, u skladu s utvrđenom ukupnom tržišnom vrijednosti iz članka 2. ove Odluke i sukladno skicama izmjere iz članka 1. ove Odluke.

**Članak 4.**

Zadužuje se Upravni odjel za pravne poslove i strateško upravljanje da izradi svu potrebnu dokumentaciju za postupak iz članka 3. ove Odluke.

**Članak 5.**

Ova Odluka stupa na snagu osmog dana od dana objave u „Službenom glasniku Općine Podstrana“.

KLASA: 024-02/24-01/09 Predsjednik

URBROJ: 2181-39-01-24-04 Općinskog vijeća

Podstrana, 04. srpnja 2024. godine Zdravko Galić